Styret i NSF skulle i disse dager starte prosessen med å finne NSFs nye generalsekretær etter Bård A. Amundsen, som trakk seg i fjor. – Ettersom vi fant en meget kvalifisert kandidat i VM-organisasjonen, besluttet skistyret å ansette Stein Opsal på det siste styremøtet før VM, opplyser Seeberg. Opsal begynner i jobben som generalsekretær i NSF i august. – Det blir utrolig spennende å fortsette arbeidet innenfor ski etter over tre og et halvt år i ski-VM. NSF er det mest interessante forbundet i norsk idrett å arbeide i. Skiidretten er absolutt i medvind. Jeg ser fram til å videreutvikle organisasjonen i samarbeid med Skistyret. I NSF er det seks grener, og jeg skal sørge for fokus på alle, sier Opsal.